mokymas: Lobistinė veikla

aprasymas_lt:
Įvadas
1.1. Bendros pastabos apie mokymo programą.
Mokymo programos tikslas:
Baigę šią mokymo programą mokėsite ir gebėsite atpažinti lobistinę veiklą.
Šioje programoje išmoksite:

Kokie asmenys yra lobistinės veiklos dalyviai.

Kas yra lobistinė veikla.

Kokia veikla nelaikoma lobistine.

Kas neturi teisės būti lobistu.

Kokia yra lobistinės veiklos ir patirtos lobistinės įtakos deklaravimo tvarka ir terminai.

Kaip mokysitės ir kiek užtruksite?
Tai priklauso nuo Jūsų. Vidutinė mokymosi trukmė - apie 2 valandas.
Atkreipiame dėmesį, kad testai skirti pasikartoti ir įtvirtinti žinias, o ne jas tikrinti, todėl juos išsprendus nėra teikiama galutinio įvertinimo (balais ar procentais).
Į visus testų klausimus yra tik po vieną teisingą atsakymą. Išsprendę testus, susijusius su perskaityta mokymo programos dalimi, matysite, į kelis klausimus atsakėte teisingai. Norėdami peržiūrėti testo atsakymus, paspauskite mygtuką „Grįžti“.  Teisingas atsakymas bus pažymėtas žalia spalva, neteisingas – raudona.


mokymas: Apribojimai pasibaigus tarnybai

aprasymas_lt:
Įvadas
1.1. Bendrai apie mokymų programą.
Mokymų programos tikslas:
Baigę šią mokymų programą žinosite, kokie taikomi apribojimai pasibaigus tarnybai.
Šios mokymų programos temos:

kas yra „atvėsimo laikotarpis“ ir kokia jo trukmė;

kur draudžiama įsidarbinti nustojus eiti pareigas valstybinėje tarnyboje;

kokiais atvejais draudžiama atstovauti fiziniams ir juridiniams asmenims;

kada draudžiama sudaryti sandorius su buvusia darboviete;

kokiems asmenims šie apribojimai taikomi;

kokios yra šių apribojimų išimtys;

kokių prevencinių priemonių rekomenduotina imtis.

Kaip mokysitės ir kiek užtruksite?
Tai priklausys nuo Jūsų. Vidutinė mokymų trukmė yra apie 2 val. Mokymų metu bus rodoma vaizdo medžiaga, todėl įsitikinkite, kad Jūsų įrenginio garsas yra įjungtas ir veikia tinkamai.
Atkreipiame dėmesį, kad testai skirti pasikartoti ir įtvirtinti, o ne patikrinti Jūsų žinias, todėl juos išsprendus nėra pateikiamas galutinis įvertinimas (balų skaičius ar procentai).
Į visus testo klausimus yra tik vienas teisingas atsakymas. Išsprendę testus, susijusius su perskaityta mokymų dalimi, matysite, į kuriuos klausimus atsakėte teisingai ar klaidingai. Norėdami peržiūrėti testo atsakymus, paspauskite mygtuką „Grįžti“. Teisingas atsakymas bus pažymėtas žalia spalva, neteisingas – raudona.


aprasymas_lt:
Įvadas
1.1. Bendrai apie mokymų programą
Sveiki prisijungę prie VTEK nuotolinės mokymų programos ”Interesų konflikto identifikavimas ir valdymas”.
Šioje mokymų programoje sužinosite:

 kas yra viešųjų ir privačių interesų konfliktas ir kaip jis gali pasireikšti Jūsų tarnybinėje veikloje,

 kas yra laikoma Jūsų privačiais interesais,

 kaip teisingai turi būti valdomi kylantys interesų konfliktai,

 kokios yra dažniausiai kylančios interesų konfliktų grėsmės.

Kaip mokysitės ir kiek užtruksite?
Tai priklausys nuo Jūsų. Vidutinė mokymų trukmė yra apie 4 val.
Atkreipiame dėmesį, kad mokymuose esantys testai skirti pasikartoti ir įtvirtinti Jūsų žinias, o ne jas tikrinti, todėl juos išsprendus nėra teikiama galutinio įvertinimo (balais ar procentais).
Į visus testų klausimus yra tik po vieną teisingą atsakymą. Išsprendę testus, susijusius su perskaityta mokymų dalimi, matysite, į kuriuos klausimus atsakėte teisingai. Norėdami peržiūrėti testo atsakymus, paspauskite mygtuką „Grįžti“. Teisingas atsakymas bus pažymėtas žalia spalva, neteisingas – raudona.


mokymas: Valstybės politiko elgesio, galimai neatitinkančio Lietuvos Respublikos valstybės politikų elgesio kodekso nuostatų,  tyrimo atlikimo procedūros

aprasymas_lt:
Mokymų įžanga
Lietuvos Respublikos Konstitucijoje skelbiama, kad Lietuvos valstybė yra nepriklausoma demokratinė respublika, kurią kuria Tauta. Aukščiausią suverenią galią Tauta vykdo tiesiogiai ar per demokratiškai išrinktus savo atstovus. Valstybės valdžią Lietuvoje vykdo Seimas, Respublikos Prezidentas ir Vyriausybė, Teismas, o valstybės teritorijos administraciniams vienetams laiduojama savivaldos teisė, įgyvendinama per atitinkamas savivaldybių tarybas (toliau – ir Taryba). Taryba susideda iš įstatymų nustatyta tvarka demokratiškai išrinktų savivaldybės bendruomenės atstovų – savivaldybės tarybos narių (toliau – Tarybos nariai) ir merų, kurie priskiriami valstybės politikų kategorijai.
Valstybės politikų elgesio viešajame gyvenime principų ir reikalavimų pagrindus, taip pat priemones, užtikrinančias valstybės politikų elgesio kontrolę ir atsakomybę už šių principų pažeidimus, reglamentuoja Lietuvos Respublikos valstybės politikų elgesio kodeksas (toliau – Kodeksas). Šio teisės akto 6 straipsnio 1 dalies 2 punkte nustatyta, kad valstybės politikų elgesio tyrimą savivaldybių tarybose atlieka savivaldybių tarybų sprendimu iš jų narių ir gyvenamųjų vietovių bendruomenių atstovų sudarytos Etikos komisijos (toliau – ir Komisija). Dėl politikų, kurie nėra Tarybos nariai, elgesio atitikties Kodekso nuostatoms tyrimus atlieka kiti subjektai (Kodekso 6 straipsnio 1 dalies 1 punktas, 6 straipsnio 2 dalis).
Pažymėtina, kad Komisija yra kolegialus viešojo administravimo subjektas, priimantis individualius administracinius aktus (sprendimus dėl politikų elgesio atitikties Kodekso nuostatoms), kurie turi atitikti minėtiesiems aktams keliamus išsamumo, visapusiškumo, ir aiškumo (VAĮ nustatytus) reikalavimus. Komisijos veikla tiriant politikų elgesį turi būti teisėta, atitikti tokių tyrimų atlikimą reglamentuojančius teisės aktus ir juose nustatytus procedūrinius reikalavimus (plačiau Žr.: šios mokomosios medžiagos 1 skyrių).
Deja, kaip rodo VTEK išankstinio ginčų nagrinėjimo ne teisme praktika, Komisijų sprendimai dažnai naikinami vien tik dėl procedūrinių pažeidimų (procedūrų nesilaikymo). Be to, Komisijoms dažnai kyla klausimų dėl tyrimo atlikimo Komisijoje tvarkos, atskirų tyrimo etapų, terminų jiems atlikti skaičiavimo ir pan.
Atsižvelgdama į susiklosčiusią situaciją, VTEK parengė šią mokomąją medžiagą, kurios tikslas – padėti Komisijoms užtikrinti tinkamą jų veiklą atliekant politikų elgesio tyrimus, atsakyti į dažniausiai Komisijoms kylančius praktinius klausimus bei atkreipti jų dėmesį į esminius procedūrinius atitinkamų tyrimų atlikimo aspektus. Tai ne tik palengvintų Komisijų darbą, bet, tikėtina, sumažintų jų priimamų sprendimų panaikinimo atvejų skaičių.


mokymas: Tyrimo dėl deklaruojančio asmens elgesio atitikties Lietuvos Respublikos viešųjų ir privačių interesų derinimo įstatymo nuostatoms, mokomoji medžiaga

aprasymas_lt:
Įžanga
Lietuvos Respublikos Konstitucijos 5 straipsnio 3 dalyje įtvirtinta nuostata, kad valdžios įstaigos tarnauja žmonėms. Šiai nuostatai užtikrinti Lietuvos Respublikos Seimas priėmė specialųjį Lietuvos Respublikos viešųjų ir privačių interesų derinimo įstatymą (VPIDĮ), kurio paskirtis – sudaryti sąlygas atskleisti valstybinėje tarnyboje dirbančių asmenų privačius interesus, užtikrinti, kad priimant sprendimus pirmenybė būtų teikiama viešiesiems interesams, užkirsti kelią kilti interesų konfliktams ir plisti korupcijai (1 straipsnis).
VPIDĮ nuostatos taikomos specialiesiems subjektams, t. y. valstybinėje tarnyboje dirbantiems asmenims, nurodytiems Įstatymo 2 straipsnio 5 dalyje, taip pat ir deklaruojantiems asmenims (VPIDĮ 4 straipsnio 3 dalis), kuriems taikomos nuostatos dėl privačių interesų deklaravimo bei šio įstatymo 11 (pareiga nusišalinti) ir 13  (dovanų ir paslaugų priėmimo apribojimai) straipsniai, taip pat 3 straipsnis (toliau visi kartu – deklaruojantys asmenys).
Kaip deklaruojantys asmenys laikosi VPIDĮ nuostatų, kontroliuoja ir prižiūri VPIDĮ 22 straipsnio 1 dalyje įvardyti kontrolės subjektai:
1) VTEK;
2) institucijų ir įstaigų vadovai arba jų įgalioti asmenys;
3) perkančiųjų subjektų vadovai arba jų įgalioti asmenys (dėl pirkimo komisijos narių, asmenų, perkančiojo subjekto vadovo paskirtų atlikti supaprastintus pirkimus, ir pirkimų procedūrose dalyvaujančių ekspertų, pirkimo iniciatorių);
4) kitos institucijos ir įstaigos ar pagal specialius įstatymus ir kitus teisės aktus sudarytos komisijos teisės aktų nustatyta tvarka.
Užtikrindami VPIDĮ kontrolę minėtieji subjektai vertina deklaruojančių asmenų elgesio atitiktį VPIDĮ nuostatoms, atlieka tyrimus ir taiko teisės aktuose nustatytą atsakomybę už VPIDĮ nuostatų nesilaikymą.
Šios mokomosios medžiagos tikslas – padėti VPIDĮ kontrolę vykdančioms valstybės ir savivaldybių institucijoms ir įstaigoms bei kitiems šios kontrolės subjektams tinkamai taikyti teisės aktų nuostatas atliekant tyrimus dėl deklaruojančių asmenų elgesio atitikties VPIDĮ nuostatoms.
Mokymų programos temos:

Kokios yra tyrimų, atliekamų dėl deklaruojančių asmenų elgesio atitikties VPIDĮ nuostatoms, teisenos.

Kaip yra atliekamas tyrimas dėl deklaruojančio asmens elgesio atitikties VPIDĮ nuostatoms pagal VTEKĮ.

Kokiais atvejais tyrimas dėl deklaruojančio asmens elgesio atitikties VPIDĮ nuostatoms atliekamas pagal kitus teisės aktus.


mokymas: Privačių interesų deklaravimas

aprasymas_lt:
Įvadas
Šioje mokymų programoje sužinosite:

kokia apimtimi Jums taikomos Viešųjų ir privačių interesų derinimo įstatymo (toliau – Įstatymas) nuostatos,

kas yra interesų konfliktas,

kokia tvarka ir terminais deklaruojami privatūs interesai,

kokius duomenis privačių interesų deklaracijoje turite nurodyti visada, o kuriuos – tik  tuo atveju, jeigu gali kilti interesų konfliktas.

Kaip mokysitės ir kiek užtruksite?
Tai priklauso nuo Jūsų. Vidutinė mokymų trukmė yra apie 2 valandas.
Atkreipiame dėmesį, kad testai skirti pasikartoti ir įtvirtinti Jūsų žinias, o ne jas tikrinti, todėl juos išsprendus nėra teikiamas galutinis įvertinimas (balų ar procentų skaičius).
Į visus testų klausimus yra tik po vieną teisingą atsakymą. Išsprendę testus, susijusius su perskaityta mokymų dalimi, matysite, į kelis klausimus atsakėte teisingai.  Norėdami peržiūrėti testo atsakymus, paspauskite mygtuką „Grįžti“. Teisingas atsakymas bus pažymėtas žalia spalva, neteisingas – raudona.